Rayberîya Têgêrayîşê Ciwanan ê Şorişgêran de şaristanê Lavrio yê Yunanîstan de îşxalê dewleta tirke û cerganê ci yê vera Efrînî ame protestokerdene.
Bi seyan kesî tewrê rayraşîyayîşî bîyî û rayraşîyayîş de fotografê Rayberê Şarê Kurdî Abdullah Ocalanî, alayê PKK, KCK, YPG-YPJyî û TEV-DEMî ameyî berzkerdene û sloganê ''Biciwîyo Xoverdayîşê Rojawanî'', ''Biciwîyo Serek Apo'', ''Şehîd Nêmirenî'' û ''Kiştox Erdogan'' ameyî vatene.
Rayraşîyayîş de derheqê îşxalê Efrînî de vilawekî ameyî vilakerdene. Yewnanijan zî paştî da çalakîye. Rayraşîyayîş meydanê Lavrio de vurîya bî nawnayîşêk. Aktîvîst Burhan Amedî nawnayîş de qisey kerd û da zanayene ke dewleta tirke wazena sîstemê demokratîkî yê Rojawanî bi hêrişan çin bikera. Çalakîye bi sloganê ''Biciwîyo Xoverdayîşê Rojawanî'' qedîyaye.
